རྡོར་སེམས་ཐུགས་ཀྱི་མེ་ལོང་ལས༔ རྡོ་རྗེ་ཆུ་འཐུང་དམར་པོ་དབང་སྡུད་འགུགས་པའི་ལྕགས་ཀྱུ་བཞུགས་སོ༔ ༔

ྈྃ༔ ༔྅྅྅྅྅ བདེ་ཆེན་མགོན་པོ་འོད་མི་འགྱུར་ལ་ཕྱག་འཚལ་ལོ༔ རྡོ་རྗེ་བྷ་གར་མི་བཟོད་ཡེ་ཤེས་མཛོད༔ རཀྟའི་དྭངས་མ་ཀུན་དྷའི་སྣ་ལ་བྲན༔
སྲོག་འཛིན་རླུང་གིས་མེ་མཉམ་དབང་བསྡུས་ཏེ༔ རྡོ་རྗེའི་སྦུབས་ཞུགས་དཀར་དམར་དབྱེར་མེད་ལམ༔ མཆོག་སྟེར་ཙཎྜ་ལི་ལ་གུས་པས་འདུད༔ ས་མ་ཡཱ༔ རྒྱ་རྒྱ་
རྒྱ༔ གསི་ལ་གངས་གི་རི་ལ་གནས༔ ཞུ་བས་རྒྱ་མཚོའི་གཏིང་དུ་ཕྱིན༔ ཏིང་འཛིན་དྲན་པས་གྱེན་ལ་ལྡོག༔ སླར་ཡང་ཁབ་ལེན་རྡོ་བཞིན་དུ༔ ག་བུར་དག་དང་
བསྲེ་བར་བྱ༔ ས་མ་ཡཱ༔ རྒྱ་རྒྱ་རྒྱ༔ དེ་ཡང་དབང་གསུམ་པ་ལ་དོན་གསུམ་སྟེ༔ དང་པོ་ཕྱག་རྒྱ་བརྟག་པ་ནི༔ རྒྱུད་ཉི་ཟླ་ཁ་སྦྱོར་ལས༔ དབང་གསུམ་དོན་གྱི་

ྈྃ༔ ༔རིག་མ་ནི༔ བཞིན་སྡུག་བྷ་ག་སྨད་ཞང་རྒྱས༔ ཤ་འཇམ་བདེ་བའི་འཁྲུལ་འཁོར་རྒྱས༔ གསང་ཐུབ་བློ་ཆེ་ཆགས་ཉམས་ཆེ༔ ཀློང་གསལ་
ལས༔ པདྨ་ཅན་དང་རི་དྭགས་ཅན༔ སྣ་ཚོགས་ཅན་དང་དུང་ཅན་རིགས༔ བུ་མོ་རི་མོ་ཚོ་མོ་དང་༔ སྨན་མོ་ཚོས་མ་ཤན་མོ་རྣམས༔ རྒྱུ་འབྲས་ཆོས་བཤད་ཤེས་
དབང་བསྐུར༔ དེ་ནས་ལམ་ཁྱེར་དགོངས་ཅན་ཤར༔ ཞེས་གསུངས་པས་ན༔ དེ་ལ་དང་པོ་ཕྱག་རྒྱ་བརྟག་པ་ནི༔ པདྨ་འཁྱིལ་བའི་རྒྱུད་ལས༔ རྟགས་ནི་ཕྱི་ནང་
གསང་བ་གསུམ་དང་ལྡན༔ ཞེས་གསུངས་པས་ན༔ ཕྱིའི་རྟགས་ལྔ་སྟེ༔ ལུས་རིང་ཐུང་འཚམས་ཤིང་ཡིད་དུ་འོང་བ༔ སྐྱེ་རགས་ཆོས་སྐོར་དུ་དཀྲིས་ཤིང་༔

དཔྲལ་བ་གཉེར་མ་གྱེན་བགྲེང་གསུམ་ཡོད་ཅིང་༔ ཁ་དོག་དཀར་ཞིང་དྲི་ཞིམ་པ༔ མཛོད་སྤུའི་དབུས་ན་རྨེ་བ་ཡོད་ན་སྐུ་རྡོ་རྗེ་མ་ཞེས་བྱ་སྟེ༔ རྣལ་འབྱོར་པ་ལ་ཚེ་དང་གཟི་བརྗིད་སྟེར་བའོ༔ ཡང་མདོག་
དམར་ལ་སྐྲ་ལི་བ༔ སོ་ཚགས་དམ་ཤིང་སྤྱོད་ལམ་དལ་བ༔ མིག་དཀྱུས་རིང་ཞིང་ངོ་ཚ་ཆུང་བ༔ འཕོངས་ཞང་རྒྱས་ཤིང་སྐེད་པ་འཕྲ་བ༔ མགྲིན་པར་རྨེ་བ་དཀར་པོ་ལྔ་བསྒྲིགས་ཡོད་པ༔ གསུང་རྡོ་རྗེ་
མ་ཞེས་བྱ་སྟེ༔ རྣལ་འབྱོར་པ་ལ་སྤྱན་དང་མངོན་ཤེས་སྟེར་ཞིང་༔ རྩ་བའི་མདུད་པ་འགྲོལ་ཞིང་བདེ་སྟོང་གི་ཉམས་སྐྱེ་བའོ༔ ཡང་གཟུགས་དྲོད་ཆུང་ཞིང་བྷ་ག་རུབ་པ༔ ཤ་ལུས་རྒྱས་པ༔ མིག་དཀར་
ནག་བྱེད་ཅིང་བྷ་ག་དམ༔ རི་དྭགས་ཀྱི་དྲི་མ་ཁ་ལ༔ དཔྲལ་བ་མགྲིན་པ་སྙིང་ཁ་གསུམ་དུ་རྨེ་བ་ཡོད་ན༔ རྣལ་འབྱོར་པ་ལ་མཆོག་ཐུན་མོང་གི་དངོས་གྲུབ་སྟེར་ཞིང་༔ སེམས་རྣམ་རྟོག་འཁྲུལ་པའི་གཞི་
རྩ་ཆོད་ཅིང་བདེ་སྟོང་གི་ཉམས་སྐྱེ༔ ལྷུན་གྲུབ་ཀྱི་ཉམས་དང་སྣང་སྒྲོན་གོང་དུ་འཕེལ་ཞིང་རྒྱས་པར་བྱེད་དོ༔ གཉིས་པ་སྤང་བྱའི་རིག་མ་ནི༔ ཕྱི་གཟུགས་བྱད་ལེགས་ཀྱང་༔ ཐིག་ལེ་འཕེལ་བའི་གྲོགས་
སུ་མི་འགྲོ་བ་ནི༔ རྩ་ཞིག་པ་ཞེས་པ༔ བུ་ཚ་མང་པོ་སྐྱེས་པས་རུས་པའི་སྒྲོམ་ཐམས་ཅད་ཤིན་ཏུ་ཞིག་ནས༔ རྩ་ལ་གྲིམ་མེད་པས་ལྷོད་པས༔ བདེ་བ་མི་སྐྱེ་བའོ༔ རྩ་ཞ་བ་ནི༔ རིགས་བཟང་པོ་ཡིན་

ྈྃ༔ ༔ཀྱང་༔ གཅོང་ནད་དྲག་པོས་ཡུན་རིང་དུ་མནར་ཞིང་༔ གཏར་སྲེག་བཤལ་ལ་སོགས་པའི་སྤྱོད་མང་དུ་བྱས་པས༔ ལྷ་བ་དང་ཚིལ་ཞུ་ནས༔ ལུས་ཀྱི་སྟོབས་ཉམས་ཤིང་བྱང་སེམས་
རྒྱུ་བའི་ལམ་ཆད་ཅིང་འགགས་པས༔ བདེ་བ་མི་སྐྱེའོ༔ རྩ་རྒྱུད་པ་ནི༔ ལས་མང་པོ་བྱས་པ་དང་༔ མྱ་ངན་མང་པོ་བྱས་པ་དང་༔ ཟས་བཅུད་མེད་བཟོས་པས་ལུས་རྒུད་པ་བདེ་བའི་བོགས་མི་ཐོན་པས་
སྤང་བར་བྱའོ༔ བདེ་བ་མི་སྐྱེ་བ་ནི་ནང་ན་བདེ་བའི་རྒྱུ་མེད་པས༔ ཕྱིར་མི་ཀུན་གྱིས་ཡིད་དུ་མི་འོང་ཞིང་༔ ནང་དུ་བདེ་བའི་རྒྱུ་ཡོད་ན༔ ཀུན་གྱིས་ཡིད་དུ་འོང་ཞིང་དབང་དུ་སྡུད་ནུས་སོ༔ ཀློང་གསལ་
ལས༔ གནས་ལས་སྐྱེས་དང་ཡུལ་ལས་སྐྱེས༔ ཕ་མ་རིགས་རྒྱུད་ཅན་དང་ནི༔ རྒྱལ་པོ་དམངས་དང་ཕལ་པ་དང་༔ བྲམ་ཟེ་གདོལ་པ་ཅན་དང་ནི༔ སྐྱེ་བོའི་ཁྱོད་དང་མུ་སྟེགས་བྱེད༔ ས་ཕྱོགས་མ་
ངེས་རིག་མ་དེ༔ ཚད་ལྡན་གང་འདུག་རིག་པས་བཙལ༔ ཞེས་སོ༔ གཞན་ཡང་མ་སྨིན་ཡལ་བ་དང་༔ ཟད་དང་ཆུང་དང་ཉམས་པ་དང་༔ སྐྱོན་ཅན་རྣམས་ལ་བདེ་སྟོབས་མེད༔ ཅེས་གསུངས་
པས༔ ཕྱག་རྒྱ་མཚན་ལྡན་རྩ་བཟང་མ་ལོ་བཅུ་དྲུག་མན་ཆད་ལ་ནི༔ ཁམས་མ་རྒྱས་པའི་མ་སྨིན་པ་ཞེས་བྱ༔ ཡལ་བ་ནི་བཞི་བཅུ་ཡན་ལ་ཁམས་ཀྱི་དྭངས་མ་ཟད་ཅིང་ཆུང་ངུ་སོང་བའོ༔ ཟད་པ་ནི༔

གྲང་བའི་ནད་ཞུགས་པ་དང་༔ ལས་ངལ་དུབ་ཆེན་པོ་བྱས་པ་དང་༔ རྣལ་འབྱོར་པ་དྭངས་གྲངས་ཟད་པ་དང་༔ སྟོབས་ཞན་པ་དང་༔ ཆགས་པ་གཡོ་མི་ནུས་པའི་རྩ་ངན་པ་དང་༔ ལུས་འཁྲུགས་ཤིང་
སེམས་མི་བདེ་བའི་ཟེར་ཕོག་པ་དང་༔ དཀའ་ཐུབ་ཀྱི་གདུང་བས་བཅུད་ཉམས་པ་དང་༔ མཛེ་དང་གདོན་གྱིས་ཟིན་ཅིང་༔ ཡུགས་ས་ཕོག་པའི་གྲིབ་ཅན་རྣམས་ནི༔ མཚན་རྟགས་བཟང་ཡང་བསྟེན་པར་
མི་བྱའོ༔ འོན་ཀྱང་དྭངས་མ་དྲང་དུ་མི་བཏུབ་ལ༔ རང་ཁམས་སྦྱོང་ཙམ་དུ་བསྟེན་དུ་རུང་ངོ་༔ དང་དུ་བླང་བའི་ཕྱག་རྒྱའི་མཚན་ཉིད་ནི༔ མདོར་བསྡུས་གོང་དུ་བསྟན་པ་ལྟར་ཡིན༔ ཁྱད་པར་ཞིབ་
རྒྱས་སུ་བཤད་ན༔ དད་པ་ལྡན་ཞིང་བློ་སྟོབས་ཆེ་བ༔ ངང་རྒྱུད་རིང་བ༔ རིགས་རྒྱུད་བཟང་ཞིང་མཆོག་ཏུ་གྱུར་པ༔ དམ་ཚིག་དང་ལྡན་ཞིང་གསང་སྔགས་ཀྱི་ཆོས་ལ་མོས་ཤིང་བློ་ཤོང་བ༔ ཤེས་རབ་
དང་སྙིང་རུས་ཆེ་བ༔ ཆོས་ཀྱི་བྱ་བ་ལ་བརྩོན་པ༔ དབང་པོ་དང་ཡན་ལག་ལ་སྐྱོན་མེད་པ༔ སྤྱོད་ལམ་མཛེས་ཤིང་སྡུག་པ༔ ངན་སྤྱོད་འཇིག་རྟེན་པའི་ལས་ལ་མི་འཇུག་པ༔ ཆགས་ཚུལ་དང་ལྡན་ཞིང་
གསང་ཐུབ་པ༔ སྐྱེ་བོ་ཡ་ག་ཅན་གྱིས་མ་བཟུང་ཞིང་༔ རྣལ་འབྱོར་པ་རང་ལ་མོས་པ༔ མིག་སེར་དང་སེར་སྣ་ཆུང་ཞིང་༔ གཞན་ལ་ངོ་ཚ་བག་དང་ལྡན་ལ༔ གསང་སྤྱོད་ཀྱི་དུས་སུ་ངོ་ཚ་ཆུང་ཞིང་བདེ་

ྈྃ༔ ༔བའི་ལག་ལེན་མཁས་པ༔ ལུས་དྲི་ཞིམ་ལ་བྷ་ག་རུབ་ཅིང་རྩ་བཟང་བ༔ གསང་སྒོ་དམ་པ་སོགས་མཚན་ཉིད་དང་ལྡན་པའི་ཕྱག་རྒྱ༔ བཅུ་དྲུག་གསང་ཐུབ་ཤེས་རབ་ཆེའོ༔ ལང་ཚོ་
དར་བབས་ཤ་རུས་རྒྱས༔ གཞོན་ཤ་རྒྱས་ཤིང་ལུས་སྟོབས་རྒྱས༔ རྩ་རྒྱས་རླུང་རྒྱས་བདེ་བ་རྒྱས༔ རྣལ་འབྱོར་བྱང་སེམས་གོང་དུ་སྤེལ༔ གནས་སྐབས་ཚེ་དང་བསོད་ནམས་དཔལ་སྟེར་ཅིང་༔
མཐར་ཐུག་བདེ་སྟོང་ལྷན་སྐྱེས་ཀྱི༔ ས་ལམ་ཡོན་ཏན་མ་ལུས་པ༔ ཡོངས་སུ་རྫོགས་ནས་ཕྱིར་མི་ལྡོག༔ ཕག་མོའི་རིགས་ཅན་རྣལ་འབྱོར་མ༔ སྐྲ་ལི་སོ་ལེགས་ཡན་ལག་རྒྱས༔ ཆོས་ལ་མོས་ཤིང་
བཀྲ་ཤིས་འབྱུང་༔ རྣལ་འབྱོར་གང་འབྲེལ་དངོས་གྲུབ་ཐོབ༔ དྲི་ཞིམ་མི་སུན་ཉམས་ལེན་སྤྲོ་ཞིང་རིང་༔ སྐད་སྙན་དེ་ལ་ཡིད་འཇུག་རྩ་ཁ་འབྱེད༔ སྐེད་ཕྲ་མཉེན་ལྕུག་འཁྲིལ་ལྡེམ་བདེ་རྒྱུན་རིང་༔ སྨད་
རྒྱས་བྷ་ག་རུབ་པས་བདེ་རྩལ་བླ༔ ཆགས་པའི་མདངས་ལྡན་བདེ་བ་དབང་མེད་གཡོ༔ ནང་རྟགས་གསང་སྤྱོད་གཞན་ལ་མ་སྨྲ་ཞིང་༔ བྷ་གའི་ནང་ན་རྩ་རེ་རིང་བ་དེ༔ རྡོ་རྗེ་རེག་པ་ཙམ་གྱིས་བདེ་སྐད་
འབྱིན༔ མི་ཟད་བདེ་སྟེར་ཡེ་ཤེས་མཁའ་འགྲོ་མ༔ ཆོས་དང་ཆོས་མིན་ཤན་འབྱེད་ཡ་རབ་རིགས༔ བླ་མས་ཅི་གསུང་གལ་ཚིག་ཡིད་ལ་ཟིན༔ དབང་ཐོབ་དམ་སྲུང་ཡིད་འོང་རིག་མ་དེ༔ སྐྱོན་ཡོན་

བརྟག་ལ་སྤང་བླང་ཤེས་པར་བྱ༔ མཚོ་རྒྱལ་བདེ་ཆེན་སྟེར་བའི་ཡིད་འོང་མ༔ ཁྱོད་ཀྱི་ཡོན་ཏན་སངས་རྒྱས་ཐམས་ཅད་ཀྱིས༔ བརྗོད་པར་མི་ནུས་ངོ་མཚར་རྨད་དུ་བྱུང་༔ སྐལ་ལྡན་ཁྱོད་ཀྱི་སྙིང་ལ་དེ་
ལྟར་ཆོངས༔ ས་མ་ཡཱ༔ རྒྱ་རྒྱ་རྒྱ༔ དེ་ནས་ཕྱག་རྒྱ་འགུགས་པའི་གང་ཟག་ནི༔ བུད་མེད་ཡིད་འོང་གི་ཁྲག་དང་༔ སྐྱེས་པའི་ས་བོན་གཉིས་ལ་སྔགས་འདི་བཏབ་བོ༔ ཨོཾ་ཏི་ལི་ཏི་ལི་ཁུག༔ ནི་ལི་
ནི་ལི་ཁུག༔ མི་སྙིང་འགུལ་ལ་གྲོགས་མོ་ཁུག་ཁུག༔ ཅེས་སྟོང་ཕྲག་གཅིག་བཟླས་ཏེ༔ རྫས་ལ་བཏབ༔ གང་འདོད་ཀྱི་ཟས་ལུས་ལ་བྱུག་པས༔ བའི་རྟིང་ལ་བེའུ་འགྲེང་པ་བཞིན་ཡོང་བར་ཐེ་ཚོམ་
མེད་དོ༔ དེ་ནས་བློ་ཁ་ཆོས་ལ་བསྒྱུར་ཞིང་༔ བློ་དང་མཐུན་པའི་དྲང་དོན་ངེས་དོན་གྱི་ཆོས་བཤད་ཅིང་༔ ཐབས་ཟབ་མོའི་སྒོ་ནས་སྤྲོ་བ་བསྐྱེད་ལ༔ གསང་སྔགས་ཀྱི་སྒོར་བཅུག་ལ༔ དབང་བཞིས་
སྨིན་པར་བྱས་ལ༔ སྐྱབས་འགྲོ་དང་སོ་ཐར་ཕར་ཕྱིན་གྱི་སྡོམ་པ་དང་སྦྱར་ལ་ཕོག༔ བྱང་ཆུབ་སེམས་ཀྱི་སྡོམ་པ་འཛིན་དུ་བཅུག་ལ༔ རྒྱུ་འབྲས་ལ་བློ་ཁ་སྦྱངས་ཤིང་༔ དངོས་གཞི་ཉམས་ལེན་སྐབས་སུ༔
སྐྱེ་བོ་འདོད་པ་སྤྱོད་པ་ལྟར་མ་སོང་གསང་སྒོ་བསྡམས་ལ༔ དབང་བསྐུར་དམ་ཚིག་དང་སྡོམ་པ་ཕོག་ཅིང་༔ དབང་གསུམ་ཉམས་སུ་བླང་བའི་ཕན་ཡོན་བཤད༔ ལོག་སྲེད་དང་ཆགས་པའི་དབང་དུ་མ་སོང་

ྈྃ༔ ༔བར༔ གསང་སྔགས་བླ་ན་མེད་པའི་བསྐྱེད་རྫོགས་ལ་སྦྱང་པའི་ཕྱིར་དུ་བསྟེན་པར་བྱ་སྙམ་པས༔ ཐ་མ་བྲན་མོའི་ཚུལ་དང་༔ འབྲིང་མཛའ་མོ༔ རབ་ཡི་དམ་གྱི་ཚུལ་དུ་བསྟེན་
པར་བྱ་སྟེ༔ གསང་མཛོད་ལས༔ གསང་ལམ་ཕྱག་རྒྱ་བསྟེན་ཅིང་སྦྱངས་པའི་གནད༔ ལོག་སྲེད་འཇིག་རྟེན་ཚུལ་ལྟར་མ་ཡིན་པར༔ སྨིན་གྲོལ་ལམ་རིག་མཐུན་ཕྱིར་གཤེགས་པར་བྱ༔ རབ་ནི་
མཛའ་མོ་འབྲིང་ནི་ཆུང་མའི་ཚུལ༔ ཐ་མ་བྲན་མོའི་ཚུལ་དང་ཡང་དག་ཏུ༔ ཡི་དམ་ཚུལ་དུ་སུས་བསྟེན་སྨིན་སྒྲོལ་སྦྱོར༔ ཞེས་གསུངས་སོ༔ དེ་ཡང་རྣལ་འབྱོར་པ་རྣམས་མཚན་ལྡན་གྱི་རིག་མ་མ་
གཏོགས༔ སུ་རུང་རུང་ལ་བསྟེན་པར་མི་བྱ་སྟེ༔ རྗེ་བོ་ལྟ་བུ་མ་ཡིན་པའི་ཕལ་པ་ལ་བཀུར་སྟི་བྱས་ན༔ འདོད་པའི་འབྲས་བུ་སྟེར་མི་ནུས་པ་དང་འདྲའོ༔ ས་མ་ཡཱ༔ རྒྱ་རྒྱ་རྒྱ༔ ད་དངོས་གཞིའི་
ཉམས་ལེན་ནི༔ དང་པོ་རང་གཞན་གཉིས་ཀྱི་ལྷ་ཡབ་ཡུམ་གྱི་རྣལ་འབྱོར་བྱ་བ་ནི༔ ལུས་ལྷའི་རྣལ་འབྱོར་གྱི་ཕུང་ཁམས་དག་པ༔ ངག་གསང་སྔགས་ཀྱི་རྣལ་འབྱོར་གྱི་རླུང་འབྱུང་འཇུག་གནས་གསུམ་གྱི་
རྣལ་འབྱོར་བཟླས་པ་དང་མ་བྲལ་བ༔ སེམས་ཆོས་ཉིད་ཏིང་འཛིན་དང་མ་བྲལ་བས༔ གང་དུ་གཏད་པའི་དམིགས་པ་གསལ་ཞིང་༔ གཡོ་མེད་རང་བབས་ཆེན་པོའི་ངང་ནས་ཉམས་སུ་བླང་བའོ༔ དེ་ནས་

རང་སྐད་ཅིག་གིས་རྡོར་སེམས་ཧེ་རུ་ཀ༔ སྐུ་མདོག་དཀར་པོ་ཞལ་གཅིག་ཕྱག་གཉིས་བསམ༔ ཡུམ་རྡོ་རྗེ་རྣལ་འབྱོར་མ་དམར་མོ་གྲི་གུག་འཛིན་པར་བསམ་མོ༔ དེ་ཡང་གསང་སྔགས་སྦྱོར་སྒོ་ཚིག་དང་
བསྟུན་ཏེ་ཉམས་སུ་ལེན་པ་ནི༔ རང་བཞིན་སྟོང་པ་ཉིད་ཀྱི་ངང་ལས༔ རང་ཉིད་རྡོར་སེམས་ཧེ་རུ་སྐུ་མདོག་དཀར་པོ་ཞལ་གཅིག་ཕྱག་གཉིས་པ༔ གཡས་རྡོ་རྗེ་དང་གཡོན་དྲིལ་བུ་འཛིན་པ༔ ཁྲོ་ཞིང་
འཛུམ་པའི་ཉམས་དང་ལྡན་པའི༔ སྤྱན་གསུམ་དང་ལྡན་པ༔ དབུ་སྐྲ་རལ་པའི་ཐོར་ལྕོག་ཅན༔ སྐུ་སྒེག་ཅིང་དཔའ་བ༔ དཔལ་གྱི་ཆས་བཅུ་དང་དུར་ཁྲོད་ཀྱི་ཆས་བརྒྱད་དང་ལྡན་པའི༔ ཀླད་པའི་
དཀྱིལ་དུ༔ ཨོཾ་ལས་བུདྡྷ་ཧེ་རུ་ཀ་སྐུ་མདོག་དཀར་པོ་འཁོར་ལོ་འཛིན་པ༔ མགྲིན་པར་སྭ་ལས་རཏྣ་ཧེ་རུ་ཀ་སེར་པོ་གཡས་རིན་པོ་ཆེ་འཛིན་པ༔ སྙིང་གར་ཧཱུྃ་ལས་བཛྲ་ཧེ་རུ་ཀ་སྔོན་པོ་གཡས་རྡོ་རྗེ་
བསྣམས་པ༔ ལྟེ་བར་ཨ་ལས་པདྨ་ཧེ་རུ་ཀ་དམར་པོ་གཡས་པདྨ་བསྣམས་པ༔ གསང་གནས་སུ་ཧཱ་ལས་ཀརྨ་ཧེ་རུ་ཀ་ལྗང་ཁུ་རལ་གྲི་འཛིན་པ༔ གཡོན་ཐམས་ཅད་དྲིལ་བུ་འཛིན་པ༔ འཇའ་འོད་མེ་
དཔུང་གི་དབུས་ན་བཞུགས་པ་བསྐྱེད༔ ཕྱག་རྒྱ་མ་དེ་ཡང་རྡོ་རྗེ་ཕག་མོ་སྙེམ་མ་དམར་མོ༔ ཞལ་གཅིག་ཕྱག་གཉིས་མ༔ གཡས་གྲི་གུག་ནམ་མཁའ་ལ་འཕྱར་ཞིང་༔ གཡོན་ཐོད་པ་ཁྲག་གིས་གང་བ་

ྈྃ༔ ༔ཐུགས་ཁར་བསྣམས་པ༔ ཁྲོ་འཛུམ་དང་ལྡན་པའི༔ ཞལ་མཆེ་བ་གཙིགས་པ༔ སྤྱན་གསུམ་ཆགས་པའི་ཉམས་དང་ལྡན་པ༔ བྷ་ག་ནུ་མ་རྒྱས་ཤིང་༔ དབུ་སྐྲ་སྣུམ་འབོལ་གྱེན་དུ་
བརྫེས་པ༔ མི་མགོས་བརྒྱན་ཅིང་ལྷག་མ་ཐུར་དུ་གྲོལ་བ༔ བདེ་བ་སྐྱེས་པའི་ཉམས་དང་ལྡན་པ༔ རུས་རྒྱན་ཕྱག་རྒྱ་དྲུག་དང་ལྡན་པ༔ ཞབས་གར་སྟབས་སུ་བཞུགས་པའི་སྤྱི་བོར་པཾ་ལས་སངས་རྒྱས་
སྤྱན་མ་དཀར་མོ༔ གཡས་ཨུཏྤལ་འཛིན་པ༔ མགྲིན་པར་མཾ་ལས་མ་མཱ་ཀི་སེར་མོ་གཡས་ནོར་བུ་འཛིན་པ༔ ཐུགས་ཀར་མུཾ་ལས་དབྱུག་མ་སྔོན་མོ་གཡས་ཆོས་འབྱུང་བསྣམས་པ༔ ལྟེ་བར་ལཾ་ལས་
གོས་དཀར་མོ་གཡས་པདྨ་འཛིན་པ༔ གསང་གནས་སུ་རཾ་ལས་སྒྲོལ་མ་ལྗང་ཁུ་གཡས་གྲི་གུག་ཟངས་གྲི་བསྣམས་པ༔ གཡོན་ཐམས་ཅད་ཐོད་ཁྲག་བསྣམས་པའོ༔ བ་སྤུའི་བུ་ག་ཐམས་ཅད་གྲངས་མེད་
པ༔ བསམ་གྱིས་མི་ཁྱབ་པའི༔ དཔའ་བོ་ཌཱཀྐི་ཏིལ་གྱི་གང་བུ་ཁ་ཕྱེ་བ་ལྟ་བུས་གང་བར་བསམ༔ ཡབ་ཀྱི་སྤྱི་བོར་གུ་རུ་པདྨ་འབྱུང་གནས༔ སྐུ་མདོག་སྔོན་པོ་རྡོ་རྗེ་དང་དྲིལ་བུ་འཛིན་པ༔ ཡུམ་གྱི་སྤྱི་
བོར་མནྡ་ར་བ་སྐུ་མདོག་དམར་མོ་གྲི་གུག་དང་ཐོད་ཁྲག་བསྣམས་པ་གཅིག་བསམ༔ དེ་ནས་མཁའ་གསང་བྱིན་གྱིས་བརླབ་པ་གོང་ལྟར་བྱས་ལ༔ ཡབ་ཡུམ་གཉིས་འོ་བྱེད་པ་དང་༔ འཁྱུད་པ་དང་༔

གཡའ་སྒོག་ཅིང་སེན་མོ་འདེབས་པ་དང་༔ མཆུ་ལྕེ་འཇིབས་པ་སོགས་ཀྱི་སྒོ་ནས༔ བྷ་གའི་ནང་དུ་རྡོ་རྗེ་བཅུག་ལ༔ ཀ་དག་རང་བབས་ཀྱི་ངང་དུ་བཅུག་སྟེ་བཞག༔ འདོད་ཆགས་ཀྱི་དབལ་གཞོམ་པར་
བྱའོ༔ དེ་ནས་སྨད་ཀྱི་འཁྲུལ་འཁོར་དལ་བུས་སྐྱོད་ཅིང་༔ སྤྱི་བོའི་གུ་རུ་ཡབ་ཡུམ་གཉིས་ཀྱང་༔ བདེ་སྟོང་མཉམ་པར་རོལ་པའི་སྦྱོར་བ་མཛད་ཅིང་༔ བསྐུལ་བ་ནི༔ ཧཱུྃ༔ སྤྱི་གཙུག་ཐབས་ཤེས་ཉི་
ཟླའི་གདན་སྟེང་ན༔ འཇའ་འོད་ལྔ་ལྡན་ལྷུན་གྲུབ་ཕོ་བྲང་དུ༔ རྗེ་བཙུན་པདྨ་ཐོད་ཕྲེང་ཡབ་ཡུམ་གཉིས༔ བདེ་སྟོང་ལྷན་སྐྱེས་ལས་ལ་སྐུ་སྐྱོད་འཚལ༔ ཞེས་གསོལ་བ་འདེབས་ཤིང་བསྐུལ་བས༔ བླ་མ་
སྦྱོར་བ་མཛད་པའི་སྦྱོར་མཚམས་ནས༔ བྱང་སེམས་ཀྱི་རྒྱུན་ནར་བྱུང་༔ སྤྱི་བོ་རྣམ་སྣང་ཡབ་ཡུམ་ལ་མཉེས་པའི་མཆོད་པ་འབུལ༔ ཧཱུྃ༔ ཀླད་པ་དུང་ཁང་འཇའ་འོད་ཐིག་ལེའི་ཀློང་༔ འགྱུར་མེད་བདེ་
བ་ཆེན་པོའི་ཕོ་བྲང་ནས༔ གཏི་མུག་རྣམ་དག་རྣམ་སྣང་ཡབ་ཡུམ་རྣམས༔ བདེ་ཆེན་ལྷན་སྐྱེས་ལས་ལ་སྐུ་སྐྱོད་འཚལ༔ རྣམ་སྣང་ཡབ་ཡུམ་རྣམས་ཀྱང་བདེ་བས་མཉེས་ཤིང་རོལ༔ བྱང་སེམས་མགྲིན་
པར་བབས་བདེ་བའི་ཚོད་དང་སྦྱོར་ཤིང་བསྲུབ༔ ཧཱུྃ༔ མགྲིན་པ་རྩ་མདུད